Szabad vers a magyarországi németek kitelepítéséről

Nedves fűben taposva

az ismeretlen felé haladva

Zakatol a vonat zakatol

nincs megállás…

Hosszú sorokban kígyózó reménytelenség

s senkit nem érint meg e törvénytelenség

Zakatol a vonat zakatol

nincs megállás…

Tegnap még kávé

ma már csak zárt tér

Zakatol a vonat zakatol

nincs megállás…

Nedves fűben taposunk

s életünk könyvében új fejezetet nyitunk

Zakatol a vonat zakatol

nincs megállás…

Most elhagyjuk az otthonunk de mindig visszagondolunk

A helyre hol születtünk s még mindig otthonként szeretünk

Ki kitaszított s megvetett Magyarország ég Veled!